钦定古今图书集成/方舆汇编/职方典/第1109卷 > 台湾府建置沿革考 府志
## 钦定古今图书集成/方舆汇编/职方典/第1109卷 > 台湾府建置沿革考 府志

本府

台湾，古荒裔地也；前之废兴因革，莫可考矣。所得故老之传闻者，近自明始。宣德间，太监王三保舟下西洋，因风过此。嘉靖四十二年，流寇林道干扰乱沿海；都督俞大猷征之，追及澎湖，道干遁入。大猷侦知港道纡回，水浅舟胶，不敢偪迫，留偏师驻澎岛，时哨鹿耳门外，徐俟其弊。道干以台无居人，非久居所；恣杀土番取膏血。造舟从安平镇“二鲲身。”〈鲲身：屿名。〉隙间遁去《占城》。〈占城属广南今尚有道干遗种〉道干既遁，澎之驻师亦罢。天启元年，颜思齐为“东洋国甲螺。”〈东洋即今日本甲螺者即汉人所谓头目是也彝人立汉人为甲螺以管汉人〉引倭屯聚于台，郑芝龙附之，始有居民。既而荷兰人舟遭飓风飘此，甫登岸，爱其地，借居于倭；倭不可。荷兰人绐之曰：“只得地大如牛皮，多金不惜。”倭许之。红彝将牛皮剪如绳缕，周围圈匝，已有数十丈地。久假不归，日繁月炽，无何而鹊巢鸠居矣。寻与倭约，而全与台地，岁愿贡鹿皮三万张。倭嗜利，从其约。荷兰人善用炮攻。其居台也，以夹板船为犄角，虽兵不满千，而南北土酋咸听命焉。海滨巨商常来往贸易。庚寅、甲螺郭怀一谋逐红彝，事觉，召土番追杀之，尽戮从者于《欧汪》。〈欧汪地名即今凤山县仁寿里怀一既诛何斌代为甲螺〉商民在台者，被土番歼灭不可胜数，而商贾视台为畏途矣。辛丑，郑成功自江南丧败，其势日蹙；孤军厦门，图退步地。适红彝甲螺何斌负彝债逃厦门，诱其进取台湾。从来鹿耳门，屈曲盘旋，沙浮水浅，非善水者不得渡。时郑舟至鹿耳，水急涨十馀丈，巨舰纵横毕入。岂天假手于郑，以式廓我？

“朝无外之疆域。” 欤荷兰与成功战不利，遂退保台。

《湾土城》，《归一王》。〈“《归一王》红彝” ，帅名。〉以死拒之。郑师力攻不克，环山列营以困之。荷兰势穷，复整夹板船十馀艘，与成功决战。成功因风纵火，焚烧彝舰，荷兰大败，然终无降意。成功使人告之曰：“此地乃我先人故物，今所有珍宝，听而载归，地仍还”，我兵始罢。荷兰知势不敌，爰弃城归。成功就台湾土城居之，改台湾为安平镇、赤嵌为承天府，总名东都；设府曰“承天府”、设县曰“天兴县”、《万年县》。未几，成功死，子经居鹭江。〈即今厦门〉成功弟世袭，阴有窃据意，经攻逐之，世袭渡海归诚。经嗣立，改东都为东宁，改二县为二州，设安抚司三，南北路、澎湖各一。兴廛廛，构庙宇，招纳流民，渐近中国风土矣。辛酉，经死，子克塽嗣，人心已涣。康熙二十一年，总督姚启圣探知虚实，用间谍阴赍札付到台，离散其左右，结傅为霖为内应。垂成事泄，为霖遇害。越癸亥，靖海将军施琅统率舟师进征。六月，由铜山直扺澎湖八罩湾，取虎井、桶盘屿，克之；誓师戒严，不许妄杀，一战而澎湖耆定。克塽识天命有归，遂籍府库，纳地输诚。于是建议设郡、建官，制度规模，焕然聿新。于以《征道一风同》之盛云。

台湾县：〈附郭。〉

本伪时，“天兴万年地。”

皇清康熙二十三年，总为《台湾县》，置府治于此，遂为

附郭县

凤山县

本台湾县之南界，有山曰“凤山。”

皇清康熙二十三年，议建县治于此。

诸罗县

本台湾县之北界，有山曰“诸罗山。”